CELEX: 62012TN0197
Language: sl
Date: 2012-05-09 00:00:00
Title: Zadeva T-197/12: Tožba, vložena 9. maja 2012 – Metropolis Inmobiliarias y Restauraciones proti UUNT – MIP Metro (METRO)

14.7.2012   
            
            
               SL
            
            
               Uradni list Evropske unije
            
            
               C 209/9
            
         Tožba, vložena 9. maja 2012 – Metropolis Inmobiliarias y Restauraciones proti UUNT – MIP Metro (METRO)
   (Zadeva T-197/12)
   2012/C 209/15
   Jezik, v katerem je bila tožba vložena: angleščina
   
      Stranke
   
   
      Tožeča stranka: Metropolis Inmobiliarias y Restauraciones, SL (Barcelona, Španija) (zastopnik: J. Carbonell Callicó, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka v postopku pred odborom za pritožbe: MIP Metro Group Intellectual Property GmbH & Co. KG (Düsseldorf, Nemčija)
   
      Predlogi
   
   
               —
            
            
               Odločba prvega odbora za pritožbe Urada za usklajevanje na notranjem trgu (znamke in modeli) z dne 1. marca 2012 v zadevi R 2440/2010-1 naj se spremeni;
            
         
               —
            
            
               podredno in samo v primeru zavrnitve prejšnjega predloga naj se odločba prvega odbora za pritožbe Urada za usklajevanje na notranjem trgu (znamke in modeli) z dne 1. marca 2012 v zadevi R 2440/2010-1 razveljavi;
            
         
               —
            
            
               toženi stranki in drugi stranki v postopku pred odborom za pritožbe naj se naloži plačilo stroškov.
            
         
      Tožbeni razlogi in bistvene trditve
   
   
      Prijavitelj znamke Skupnosti: druga stranka v postopku pred odborom za pritožbe
   
      Zadevna znamka Skupnosti: figurativna znamka v barvah „METRO“, med drugim za storitve iz razreda 36 – prijava znamke Skupnosti št. 7585045
   
      Imetnik znamke ali znaka, navajanega v postopku z ugovorom: tožeča stranka
   
      Znamka ali znak, navajan v ugovoru: registracija znamke Skupnosti št. 7111974 figurativne znamke v barvah „GRUPOMETROPOLIS“ za storitve iz razreda 36
   
      Odločba oddelka za ugovore: zavrnitev ugovora
   
      Odločba odbora za pritožbe: zavrnitev pritožbe
   
      Tožbeni razlogi: kršitev člena 6 Konvencije o varstvu človekovih pravic in temeljnih svoboščin; kršitev členov 75 in 76 Uredbe Sveta št. 207/2009; in kršitev člena 8(1)(b) Uredbe Sveta št. 207/2009